kardosdrur/scandi-wiki huggingface dataset:
Animator

En animator er en artist, der kreerer adskillige billeder, som ved en hurtig afspilning efter hinanden, skaber illusionen om liv; såkaldt animation. En animator kan lave animation gennem en række forskellige medier, såsom tegning, dukker, modellervoks og computer-software. Animatører kan arbejde mange steder indenfor filmskabning, såsom i spillefilm, tv-serier og videospil. Animation er tæt forbundet med generel filmskabning, og ligesom med dette, er arbejdet et håndværk og meget tidskrævende at udføre, og der vil på de fleste produktioner være mere end én animator. 

Film
Titler
Dover Kirke

Dover Kirke er viet til apostlen Sankt Andreas og ligger i Dover Sogn, Hjelmslev Herred, Skanderborg Amt / Århus Amt. Den hørte i middelalderen under Øm Kloster, og i en periode i 1700-tallet hørte den under Skanderborg Rytterdistrikt.

Skib og Kor er bygget i romansk stil af al i den sidste halvdel af det 11. århundrede. Det slanke tårn med kamgavle er fra slutningen af middelalderen. Det var oprindeligt et styltetårn, men er senere opmuret mod vest; Det er opført i munkesten; I samme periode er hvælvingerne bygget.

I 1863 blev østgavlen muret om, samtidig med at der blev opført stræbepiller hele vejen rundt om kirken for at sikre murene mod udskridning.

Eksterne kilder og henvisninger 
 Dover Kirke  hos KortTilKirken.dk
 Danmarks Kirker hos NatMus: Dover Kirke, Alkenvej 1, 8660 Skanderborg  → tilgængelig PDF

Kirker i Skanderborg Kommune
Kirker i Århus Stift
Kirker i Skanderborg Amt
In-betweener

En in-betweener (eller tweener) er den person, der assisterer animatoren på en tegne- eller animationsfilm. Hvor animatoren laver hovedtrækkene (også kendt som key frames) i animationen (for eksempel i en figurs bevægelse), så tegner in-betweeneren alle de mellemliggende tegninger, der udgør alle de små dele af bevægelse – altså hvad der ligger in between hovedtrækkene og deraf navnet.

Film
Titler
Dallund

Dallund er en gammel gård, som i 1300-tallet tilhørte slægten Bryske og nævnes første gang i 1400. Gården ligger øst for Søndersø i Nordfyns Kommune. Hovedbygningen er opført i 1540, tilbygget i 1634 og tilbygget igen i 1722 og 1849. Dallunds park er på 5 hektar og søen er på 15 hektar hvor der bl.a. kan fiskes gedder og skaller. Dallund Slot kan i dag lejes til møder, konferencer, undervisningsforløb, retreats og private arrangementer. 

Dallund Gods er på 111 hektar.

Stamhus 

Stamhuset Dallund var et stamhus, oprettet 1792 for Theodosius Ernst Frederik von Finecke, som besad Dallund fra 1767 til 1801. Stamhuset blev nedlagt i 1915. Dallund var centrum for stamhuset.

Ejere af Dallund 1400-1920 

 (1400-1420) Bernike Skinkel
 (1420-1441) Peder Hogenskild / Gert Hartvigsen Bryske 
 (1441-1465) Peder Hogenskild
 (1465-1470) Cecilie Pedersdatter Hogenskild gift Bryske
 (1470-1500) Iver Gertsen Bryske
 (1500-1529) Eiler Iversen Bryske 
 (1529-1535) Eiler Iversen Bryskes dødsbo
 (1535-1537) Antonius Eilersen Bryske
 (1537-1552) Gert Eilersen Bryske 
 (1552-1586) Anne Tønnesdatter Viffert gift Bryske
 (1586-1614) Eiler Gertsen Bryske 
 (1614) Maren Eilersdatter Bryske gift Høg
 (1614-1660) Eiler Jacobsen Høg
 (1660-1661) Christian Urne
 (1661-1664) Tage Eilersen Høg
 (1664) Sophie Eilersdatter Høg
 (1664-1672) Henrik Harloff
 (1672-1683) Morten Mikkelsen Hardrup
 (1683-1689) Jens Erichsen Westengaard
 (1689) Maren Nielsdatter Bang gift (1) Westengaard (2) Himmelstrup
 (1689-1695) Otto Pedersen Himmelstrup / Slægten Westengaard
 (1695-1705) Jørgen Pedersen Himmelstrup / Erik Jensen Westengaard
 (1705-1708) Jørgen Pedersen Himmelstrup / Berthel Hauch
 (1708-1710) Otto Pedersen Himmelstrup
 (1710-1719) Jørgen Frederik Haxthausen
 (1719-1720) Charlotte Amalie von Raben gift Haxthausen
 (1720-1729) Günther Didrik von Finecke
 (1729-1767) Clara Theodosiusdatter von Levetzau gift von Finecke
 (1767-1801) Theodosius Ernst Frederik von Finecke
 (1801-1829) Carl Philip von Blixen-Finecke 
 (1829) Conrad Frederik Christian von Blixen-Finecke
 (1829-1873) Carl Frederik Axel Bror von Blixen-Finecke 
 (1873-1915) Frederik Thomas H. A. C. W. von Blixen-Finecke
 (1915) Udstykningsforening for Sjælland og Fyns Stifter
 (1915-1918) Jørgen Hansen / Jens Hansen / Hans Hansen
 (1918-1920) Jørgen Hansen
Fra 1920 er ejendommens ejerskab opdelt i hovedbygningen og avlsgården.

Eksterne henvisninger 

 Dallund Slot
  Dallund - fra Dansk Center for Herregårdsforskning 
 Rehabiliteringscenter Dallunds hjemmeside 

Herregårde i Nordfyns Kommune
Herregårde i Odense Amt
Fredede slotte og herregårde i Danmark
Fredede bygninger, konstruktioner og anlæg i Nordfyns Kommune

 Lucia klinikken
Andamanhavet

Andamanhavet er en del af den Bengalske Bugt; det ligger mellem Malacca-halvøen, Andamanerne og Nicobarerne. Arealet er ca. 800.000 km².

Randhave i Indiske Ocean
Silikat

Silikater er en fællesbetegnelse for kemiske forbindelser hvori der indgår silicium og en anion (en negativ ladet ion). Langt de fleste silikater er silikatmineraler, altså oxider bygget op omkring bindinger mellem silicium og ilt (som f.eks. siliciumdioxid med den kemiske formel SiO2).

Silikatmineraler udgør størsteparten af Jordens skorpe og kappe, hvor feldspat er langt det mest forekommende bjergartsdannende mineral i skorpen. Industrielt anvendes silikater til produktion af så forskellige produkter som glas, cementer og keramik.

Skelettet i silikatmineralerne er SiO4-4-tetraederet, hvis struktur i det enkelte mineral, også afgør hvorledes mineralerne klassificeres i følgende grupper:

Bemærk at i det følgende deler silicium-ionerne også ilt-ioner med metal-ionerne. For overskuelighedens skyld ses bort fra dette i klassificeringen.

Nesosilikater
SiO4-4-tetraedrene er isoleret fra hinanden af metalioner.
Olivin – (Mg, Fe)2SiO4
Hver silicium-ion har fire hele ilt-ioner.
Sorosilikater
To SiO4-4-tetraedre deler ét iltatom.
Lawsonit – CaAl2Si2O7(OH)2H2O
Hver silicium-ion har en halv og tre hele ilt-ioner.
Cyklosilikater
Seks SiO4-4-tetraedre hænger sammen i ringe.
Smaragd (beryl) – Be3Al2Si6O18
Hver silicium-ion har to hele og to halve ilt-ioner.
Inosilikater (enkeltkædede)
SiO4-4-tetraedrene hænger sammen i lange kæder.
Diopsid (pyroxen) – CaMg(SiO3)2
Hver silicium-ion har to hele og to halve ilt-ioner.
Inosilikater (dobbeltkædede)
SiO4-4-tetraedrene hænger sammen i lange dobbeltkæder.
Tremolit (amfibol) – Ca2Mg5(Si4O11)2(OH)2
Halvdelen af silicium-ionerne har to hele og to halve ilt-ioner, de andre har én hel og tre halve ilt-ioner.
Phyllosilikater
SiO4-4-tetraedrene danner sammenhængende lag.
Muskovit (glimmer) – KAl2(Si3Al)O10(OH)2
Hver silicium-ion har én hel og tre halve ilt-ioner (aluminium substituerer silicium her).
Tektosilikater
SiO4-4-tetraedrene danner tredimensionale netværk ved at dele iltatomerne.
Kvarts – SiO2
Hver silicium-ion har fire halve ilt-ioner.

Eksterne kilder 

 Space Rock Sheds Light on Mysterious Mineral on Earth. Livescience
 Ole Johnsen, "Mineralernes Verden", 2000, Gads Forlag, 
 Den Store Danske Encyklopædi bind 17, Schrøder – stambrøk, side 192, 

 
Siliciumforbindelser
Christina Aguileras diskografi

Dette er en diskografi som dokumenterer album og singler udgivet af Christina Aguilera.

Album 
Dette er en liste over de album af Aguilera som blev udgivet eller er fastsat til udgivelse. Ved hvert album står dets udgivelsesår, titel, position på hitlisterne, RIAA certificeringer og omsætning. I USA har hun solgt over 16 millioner album.

Studio albums

Andre album 

 Mi Reflejo
 Udgivet: 12. september 2000
 Global omsætning: 3 millioner.
 Omsætning USA: 650.000</small> (Billboard 200: #27</small>)
 3x Platin (US)</small>
 My Kind of Christmas
 Udgivet: 24. oktober 2000
 Global omsætning: 2 millioner.
 Omsætning USA: 1.000.000</small> (Billboard 200: #28</small>)
 Platin (USA)</small></center>
 Keeps Gettin' Better - A Decade Of Hits
 Udgivet: 11. nov 2010
 Global omsætning: 1.000.000 (Billboard 200: #9</small>)

Singler 
Det følgende er en liste over de amerikanske singler. Ved hver single står udgivelsesdato og titel såvel som højeste placering på diverse hitlister.

 I øjeblikket aktiv på flere hitlister verden over.
 Ikke udgivet endnu.
 Kun spillet i radioen
 Kun udgivet i Sydamerika

B-Sider/Uudgivede sange
 Uudgivede sange & B-sider

Noter

Henvisninger 

 De-skanking 'dirrty' Christina – "... having scored three Grammys and album sales of 25 million...."
 Dotmusic Anmeldelse af Christina Aguilera – 'Back To Basics'  – "...four years on from her nine million selling "Stripped" album, Christina Aguilera returns with "Back To Basics", a two disc concept album..."
 Christina goes 'back to basics' with new album  ..."One of the most accomplished performers of the last decade, Christina Aguilera has sold over 25 million albums worldwide..."
 "Christina has nothing to prove after selling 25 million albums worldwide" – The Sun Online
 Christina Augilera has sold 25 million albums worldwide
 Christina Aguilera takes inspiration from '30s and '40s idols for new album 
 Christina Aguilera goes Back to Basics, new album due August 15th 
 Rock on the Net Christina Aguilera Profile
 All Music, Christina Aguilera Billboard Hot 100
 EveryHit.com UK Singles Chart (Search)
 U.S. Stripped album sales
 Rage Playlist – ARIA Top 50 – 7 December 2001

Kilder 
 

Aguilera, Christina
Stefan Kjerkegaard

Stefan Kjerkegaard (født 1973) er en dansk litterat og lektor ved Aarhus Universitet.

Han har skrevet en del om især nyere dansk litteratur, herunder Digte er bjergede halse – om Simon Grotrians forfatterskab (Afterhand, 2000) og Hørbylundemanden. Introduktion til Per Højholts forfatterskab (Aarhus Universitetsforlag, 2009). Seneste bogudgivelse er Den menneskelige plet. Medialiseringen af litteratursystemet (Dansklærerforeningen, 2017).

Desuden er Kjerkegaard medlem i bedømmelseskomiteen for Nordisk Råds litteraturpris.

Referencer 

Litteraturhistorikere fra Danmark
Dansksprogede forfattere fra Danmark
Sved

Sved (også kaldet perspiration eller transpiration) er produktionen og fordampningen af en væske, der hovedsagelig består af natriumklorid (almindeligt kendt som salt) og urinstof i en opløsning, der bliver udsondret af hudens svedkirtler hos pattedyr. Sved består også af kemikalierne eller lugtstofferne 2-metylfenol (o-cresol) og 4-metylfenol (p-cresol). Herudover er der det bakteriedræbende stof dermicidin.

Hos mennesker er sved hovedsagelig et middel til at regulere kroppens temperatur. Fordampningen af sved fra hudens overflade har en afkølende virkning på grund af den latente varme ved vands fordampning. Når det er varmt, eller når det enkelte menneskes muskler bliver opvarmet på grund af fysisk udfoldelse, bliver der produceret mere sved. Sved tiltager ved nervøsitet og aftager ved kulde. Dyr med få svedkirtler, som fx hunde, opnår den samme temperaturregulerende virkning ved at stønne, hvorved vand fra den fugtige mundhule og svælget fordamper. Primater og heste har svedkirtler i huden på samme måde som mennesker.

Afgivning af ekstrem sved kaldes hyperhidrosis og er en patologisk lidelse. 

Miliaria eller varmeknopper er en fællesbetegnelse for sygdomme i svedkirtlerne der viser sig som oftest kløende hududslæt. Miliaria forekommer ved forøget svedudsondring i varmt miljø. Børn er mere udsatte for at blive ramt end voksne, da børns svedkirtler ikke er færdigudviklede.

Kilder/referencer

Eksterne henvisninger 
 Sved.dk 

Fysiologi
Kropsvæsker
Zastrow (gård)

Zastrow er en lille hovedgård, som er udstykket fra Dallund Gods i 1860. Gården ligger i Søndersø Sogn, Skovby Herred, Søndersø Kommune. Zastrow Gods er på 198,7 hektar.

Gården Zastrow har oprindeligt sit navn fra slægten Blixen-Fineckes gods Zastrow i Pommern.

Ejere af Zastrow
 (1860-1873) Carl Frederik Axel Bror von Blixen-Finecke
 (1873-1915) Frederik Theodor Hans Anna Christian Wolfgang von Blixen-Finecke
 (1915) Udstykningsforeningen for Sjælland og Fyns Stifter
 (1915-1916) L. P. Plougheld
 (1916-1917) H. J. Andersen
 (1917-1918) Otto Preben Brandt Hvenegaard
 (1918-1924) Frederik Christensen
 (1924-1960) Rasmus Rasmussen
 (1960-1995) Thorvald Rasmussen
 (1995-2000) Zastrow A/S
 (2000-) Zastrow A/S / Steen Benthin Rasmussen

Referencer 

Herregårde i Nordfyns Kommune
Herregårde i Odense Amt
Ægtepagt

En ægtepagt er en aftale mellem ægtefællerne i et ægteskab om den formueordning, der skal være gældende for ægteskabet. Hvis man ikke indgår en ægtepagt, er det i dansk ret således, at der er formuefællesskab i ægteskabet – alle aktiver deles ved død eller skilsmisse. Ægtefællerne kan ved ægtepagt aftale at der skal være særeje over aktiverne i ægteskabet, således at særejeaktiverne ikke skal deles.

I ægtepagten kan ægtefællerne aftale at kun en bestemt del af aktiverne i ægteskabet skal være særeje. Der kan oprettes særeje over bestemte aktiver, for eksempel en fast ejendom eller en virksomhed, der kan ligeledes oprettes særeje for et bestemt beløb, og der kan oprettes brøkdelssæreje for en bestemt brøkdel af aktiverne, jf. ægtefælleloven § 12, stk. 2, nr. 3.

De to oftest anvendte former for særeje er fuldstændigt særeje og kombinationssæreje. Ved fuldstændigt særeje holdes ægtefællernes ejendele og formuer adskilt ved både skilsmisse og død. Ved kombinationssæreje er det kun ved skilsmisse, at ægtefællernes ejendele og formuer holdes adskilt.

For at en ægtepagt skal være gyldig, kræves det i lov om ægteskabets retsvirkninger at ægtepagten skal være skriftlig, skal underskrives af begge ægtefæller og skal tinglyses.

Ny lov, implementeret 1. januar 2007, medførte at rate- og kapitalpensioner herefter som udgangspunkt ikke skal deles i en eventuel skilsmisse. Ønsker ægtefællerne forsat ligedeling, er det nødvendigt at lave en ægtepagt.

Referencer

Eksterne henvisninger 

 Ægteskabsloven på retsinformation.dk
 Ægtefælleloven på retsinformation.dk

Familieret
Arveret
Aftaleret
Juridiske begreber
Damsbo

Damsbo er oprettet som hovedgård i 1552 af Jacob Mikkelsen Brockenhuus, var hjem for Anders Bille, der var dansk rigsmarsk i 1600-tallet. Damsbo ligger i Jordløse Sogn, Sallinge Herred, Assens Kommune. Hovedbygningen er opført i 1654-1657.

Damsbo Gods er på 353 hektar

Damsbo er tillige navnet på en arkæologisk lokalitet der viser menneskerester fra stenalderen fra omkring 3000 f.Kr til 2000 f.Kr.

Ejere af Damsbo 

 (1547-1577) Jacob Mikkelsen Brockenhuus
 (1577-1602) Eiler Jacobsen Brockenhuus
 (1602-1606) Karen Brockenhuus gift Pogwisch
 (1606-1620) Hans Pogwisch
 (1620-1624) Henning Valkendorf / Jacob Ulfeldt
 (1624-1657) Anders Eriksen Bille
 (1657-1658) Henrik Andersen Bille
 (1658-1660) Sophie Jacobsdatter Rosenkrantz gift Bille
 (1660-1693) Sophie Andersdatter Bille gift Rosenkrantz
 (1693-1695) Mogens Rosenkrantz
 (1695-1717) Christian Corfitz Mogensen Rosenkrantz
 (1717-1724) Axel Mogensen Rosenkrantz
 (1724-1730) Hans Nobel
 (1730-1731) Henrik Larsen Lund
 (1731-1754) Søren Henriksen Lund
 (1754) Susanne Brahe gift Hein
 (1754-1786) Preben baron Brahe 
 (1786-1787) Axel Frederik Henriksen baron Bille-Brahe
 (1787-1789) Henrik baron Bille-Brahe 
 (1789-1857) Preben Henriksen greve Bille-Brahe 
 (1857-1875) Henrik greve Bille-Barhe 
 (1875-1918) Preben Charles greve Bille-Brahe-Selby 
 (1918-1922) Henrik greve Bille-Brahe-Selby 
 (1922-1935) Preben Charles baron Bille-Brahe-Selby 
 (1935-1954) Preben Skou
 (1954-1970) Rita Lizzi Thrane gift Skou
 (1970-2001) Alfred Pedersen
 (2001-2015) Katrine Pedersen 
 (2015-2018) Steen Pedersen og Mads Ulrik Pedersen
 (2018-) Clara Ludmilla Jebsen

Henvisninger

Eksterne henvisninger 
  Damsbo - fra Dansk Center for Herregårdsforskning

Kilder 
  Damsbo - fra Dansk Center for Herregårdsforskning 

Herregårde i Assens Kommune
Herregårde i Svendborg Amt
Fredede slotte og herregårde i Danmark
Ejendomsforbehold

Ejendomsforbehold er et retsinstitut, der giver en sælger, der sælger på kredit, mulighed for at skaffe sig sikkerhed for købesummens betaling. Ejendomsforbehold er trods navnet ikke en betignet ejendomsret, men en særegen form for panteret, så køberen ikke kan pantsætte aktivet på samme måde, som hvis han havde den ubetingede ejendomsret.

Sælgeren forbeholder sig ejendomsretten til det solgte, og kan med fogedrettens hjælp tage tingen tilbage, hvis køberen ikke overholder sine forpligtelser efter kontrakten. Typisk vil det være, når køberen ikke betaler afdrag på kreditten, men det kan også være, hvis køberen ellers (væsentligt) misligholder aftalen, fx en aftalt pligt til at holde aktivet forsikret.

Kreditsælgeren kan i forbrugerkøb ikke forlange andet end det solgte, og når det er taget tilbage, består der ikke længere noget retsforhold mellem køber og sælger. Sælger kan som altovervejende hovedregel ikke kræve den resterende del af købesummen betalt.

Ifølge tinglysningsloven § 42 d skal ejendomsforbehold ligesom underpant i køretøjer tinglyses for at opnå beskyttelse mod aftaler, der i god tro indgås om køretøjet, og mod retsforfølgning.

Selvom tingen er faldet i værdi, kan sælger ikke ved tilbagetagelsen forlange erstatning for værdiforringelsen. Køberen kan kun blive erstatningsansvarlig for skader på det solgte, såfremt disse skader er påført forsætligt eller groft uagtsomt.

Forhandlergrundsætningen kan fortrænge et gyldigt taget ejendomsforbehold. Tilbagetagelse af salgsgenstanden kan desuden hindres af reglerne om trangsbeneficiet (retten til et beskedent hjem).

Forudsætninger for ejendomsforbehold i forbrugerkøb 

 Ejendomsforbeholdet skal være aftalt senest ved overgivelse af tingen til forbrugeren
 Det samlede beløb der skal betales skal overstige 2.000 kr.
 Kreditkøbet skal ikke være sket i henhold til en aftale om kredit med variabelt lånebeløb, og
 Sælgeren ved overgivelse af det solgte skal have fået udbetalt mindst 20 % af kontantprisen.

Referencer 
Privatret
Forbehold
Juridiske begreber
Obligationsret

Kreditsikring
Voltigering

Voltigering er akrobatik på ryggen af en galoperende hest og udøves enten som holdsport (gruppevoltigering) eller som individuel (enkeltvoltigering). Hesten longeres af en longefører i en taktfast galop. Deltagerne hopper fra jorden op på hestens ryg og udfører en eller flere obligatoriske øvelser. man kan også lave kur hvor man enten enkeltvis eller flere ad gangen. Ud over voltigernes øvelser på hesten bedømmes også hestens galop og løngeførers evne til at longere hesten korrekt. man kan også udføre øvelserne i skridt.

Officiel disciplin 

Som idrætsgren var det tyskerne, der i slutningen af 50'erne tog sporten op igen, lavede regler og arrangerede konkurrencer – dengang kun for gruppevoltigering. I 1963 blev det første tyske mesterskab for grupper afholdt, men der skulle gå endnu 20 år, før voltigeringen kom til Danmark som en officiel disciplin under DRF og samtidig blev en disciplin under FEI. Det første Europamesterskab blev afholdt i Ebreichsdorf, Østrig i 1984 og var både for grupper og enkeltvoltigerere. Det første danske mesterskab blev afholdt i 1983.

Voltigering i Danmark 

Voltigering i Danmark har udviklet sig meget de sidste par år. I år er der flere danske stævner end tidligere. Der er også kommet et nyt landshold, som til EM i år 2007 fik en 5. plads. Det er den bedste danske pladsering nogensinde. der holdes mange stævner i Danmark nu. der er Fx LM og DM.

Voltigering over hele verden 

I dag dyrkes der voltigering i mange lande, således var der ved sidste EM og VM deltagelse fra Australien, New Zealand, Ungarn, Slovakiet, Tjekkiet, Polen, Østrig, Schweiz, Tyskland, Frankrig, Spanien, Holland, England, Danmark, Sverige, Finland, Canada, USA, Argentina og Brasilien. Siden er Norge kommet til, og der har været voltigeringskurser i fjernøsten. Voltige Klubben Tommysminde (VKT) er den eneste rideskole med kun voltigering, i Danmark. der er også en voltigeklub i Roskilde som hedder: Roskilde Voltige Team ( RVT). RVT optræder fx også på Roskilde dyreskue. der er kun 3 hold og nogle individuelle udøvere.

Eksterne henvisninger 
 Voltigering 
 Videoklip
 http://voltigevkt.dk/
 http://volti.dk/  
 http://ms-voltigeteam.dk 
 http://www.toerring-rideklub.dk/html/voltige.htm 
 http://www.brammingsportsrideklub.dk/voltigering/voltigering.htm 
 http://www.thyholmrideklub.dk/?Voltigering_i_THR
 http://www.soeborggaard.com/Joomla/index.php?option=com_content&task=view&id=384&Itemid=105 

Ridesport
Søbo (Jordløse Sogn)

Søbo er en gammel sædegård, som nævnes første gang i 1442. Søbo ligger i Jordløse Sogn, Sallinge Herred, Assens Kommune. Hovedbygningen er opført 1720`erne. Søbo Gods er på 201 hektar.

Ejere af Søbo 

 (1442-1460) Joachim Henriksen Reventlow
 (1460) Alhed Evertsdatter Moltke gift Reventlow
 (1460-1486) Knud Joachimsen Reventlow
 (1486-1503) Jacob Knudsen Reventlow nr1
 (1503-1535) Anders Jacobsen Reventlow
 (1535-1553) Sidsel Nielsdatter Lange gift Reventlow
 (1553-1564) Jacob Andersen Reventlow nr2
 (1564-1606) Margrethe Andersdatter Reventlow gift Krabbe
 (1606-1613) Karine Eriksdatter Krabbe
 (1613-1640) Forskellige Ejere
 (1640) Edele Jacobsdatter Rosenkrantz gift Laxmand
 (1640-1642) Gabriel Laxmand
 (1642-1657) Anders Bille
 (1657) Karen Andersdatter Bille
 (1657-1686) Steen Bille
 (1686) Sophie Steensdatter Bille gift Rosenkrantz
 (1686-1722) Anders Rosenkrantz
 (1722-1758) Johan Eskild de Falsen
 (1758) Margrethe Marie Johansdatter de Falsen gift (1) von Scherewien (2) Cramer
 (1758-1779) Carl Leopold von Scherewien
 (1779-1781) Margrethe Marie Johansdatter de Falsen gift (1) von Scherewien (2) Cramer
 (1781-1788) Johan Andreas Cramer
 (1788-1795) Margrethe Marie Johansdatter de Falsen gift (1) von Scherewien (2) Cramer
 (1795-1811) Jens Brandt og Rasmus Eilersen
 (1811-1829) N. H. Haugsted
 (1829-1855) Wilhelm Stannius
 (1855-1862) Sophus R. W. Paulsen
 (1862-1872) Christian von Barner
 (1872-1875) G. Christian Raben
 (1875-1927) L. C. Petersen
 (1927-1952) H. Larsen
 (1952-1980) Kai Larsen
 (1980-1993) Georg Vind
 (1993-) Steen Haustrup

Herregårde i Assens Kommune
Herregårde i Svendborg Amt
Fredede slotte og herregårde i Danmark